Príloha č. 6 súťažných podkladov

## Podmienky účasti

## 1. Osobné postavenie podľa § 32 zákona

Verejného obstarávania sa môže zúčastniť len ten, kto spĺňa taxatívne určené podmienky účasti týkajúce sa osobného postavenia podľa § 32 ods. 1 zákona a § 32 ods. 7 a 8 zákona.

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. a) zákona, že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

1. podľa § 32 ods. 1 písm. b) zákona, že nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu.
2. podľa § 32 ods. 1 písm. c) zákona, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu.
3. podľa § 32 ods. 1 písm. d) zákona, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.
4. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu.
5. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu,

ktorých splnenie preukazuje podľa § 32 ods. 2 zákona. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) zákona, ak zaplatil nedoplatky alebo mu bolo povolené nedoplatky platiť v splátkach, čo preukáže príslušným potvrdením.

1. Podľa § 32 ods. 7 zákona *podmienky účasti podľa § 32 ods.1 písm. a) zákona musí spĺňať aj iná osoba ako osoba podľa § 32 ods. 1 písm. a) zákona, ak táto osoba má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania. Splnenie podmienky účasti podľa prvej vety preukazuje predložením čestného vyhlásenia podľa prílohy č. 6a týchto súťažných podkladov alebo vyhlásenia podľa § 32 ods. 5 zákona, ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, ako súčasť ponuky alebo v žiadosti o účasť. V čestnom vyhlásení alebo vyhlásení uchádzač uvedie zoznam osôb podľa prvej vety.*

*Vzor príslušného čestného vyhlásenia tvorí prílohu č. 6a týchto súťažných podkladov.*

Za osobu podľa § 32 ods. 7 zákona *sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač spravuje, pričom rozhodujúcim vplyvom sa rozumie, ak iná osoba podľa § 32 ods. 7 zákona*

*a) vlastní väčšinu akcií alebo väčšinový obchodný podiel u uchádzača alebo záujemcu,*

*b) má väčšinu hlasovacích práv u uchádzača alebo záujemcu,*

*c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo*

*d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.*

**Doklady, ktoré sa nepredkladajú:**

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

- výpis z registra trestov uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,

- potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,

- potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,

- potvrdenia príslušného súdu vzťahujúce sa na konkurz a reštrukturalizáciu podľa § 32 ods. 1 písm. d) a ods. 2 písm. d) zákona,

- výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

**Upozornenie:**

Uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu, ktorý je občanom Slovenskej republiky, nasledovné údaje:

ak ide o fyzickú osobu: krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu.

ak ide o právnickú osobu: 1. obchodné meno alebo názov právnickej osoby, 2. sídlo právnickej osoby, 3. identifikačné číslo organizácie, 4. označenie registra, v ktorom je právnická osoba zapísaná, ak ide o právnickú osobu so sídlom mimo územia Slovenskej republiky.

**Ďalšie informácie k preukázaniu splnenia podmienok účasti ohľadne osobného postavenia:**

**Preukazovanie podmienok účasti ohľadne osobného postavenia podľa písmen A) až F) vyššie je voči verejnému obstarávateľovi účinné aj spôsobom podľa § 152 ods. 4 zákona – teda prostredníctvom zápisu do zoznamu hospodárskych subjektov, vedenom Úradom pre verejné obstarávanie.** Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona. V súvislosti s týmto a úpravou znenia podmienok účasti ohľadne osobného postavenia § 32 ods. 1 b), c) a f) zákona s účinnosťou od 31.3.2022 verejný obstarávateľ upozorňuje záujemcov (najmä tých so sídlo, mimo územia Slovenskej republiky) na potrebu prípadnej aktualizácie údajov v predmetnom zápise.

Verejný obstarávateľ uzná rovnocenný zápis ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Ak uchádzač nespĺňa podmienky účasti osobného postavenia podľa [§ 32 ods. 1 písm. a)](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-32.odsek-1.pismeno-a) zákona alebo sa na neho vzťahuje dôvod na vylúčenie podľa § 40 ods. 6 písm. c) až g) a odsekov 7 a 8 zákona, je oprávnený verejnému obstarávateľovi preukázať, že prijal dostatočné opatrenia na vykonanie nápravy; v takom prípade je povinný objasniť dotknuté skutočnosti a okolnosti, a to aktívnou spoluprácou s verejným obstarávateľom. Ak skutočnosti zakladajúce nesplnenie podmienky účasti alebo dôvodu na vylúčenie podľa prvej vety nastali pred uplynutím lehoty na predkladanie ponúk, uchádzač v ponuke uvedie opatrenia na vykonanie nápravy. Opatreniami na vykonanie nápravy musí uchádzač preukázať, že zaplatil alebo sa zaviazal zaplatiť náhradu týkajúcu sa akejkoľvek škody, napravil pochybenie, dostatočne objasnil sporné skutočnosti a okolnosti, a to aktívnou spoluprácou s príslušnými orgánmi, a že prijal konkrétne technické, organizačné a personálne opatrenia, aby sa zabránilo budúcim pochybeniam, priestupkom, iným správnym deliktom alebo trestným činom.

**2. Finančné a ekonomické postavenie podľa § 33 zákona**

Nepožaduje sa

**3. Technická alebo odborná spôsobilosť podľa § 34 zákona**

**3.1. Podľa § 34 ods. 1 písm. a) zákona**

**Minimálna požadovaná úroveň štandardov**

§ 34 ods. 1 písm. a) zákona – verejný obstarávateľ požaduje predložiť zoznam poskytnutých služieb preukazujúci realizáciu aspoň jedného vývojového IT projektu v minimálnej hodnote 200.000 € bez DPH za predchádzajúce tri roky (36 mesiacov) od vyhlásenia verejného obstarávania (ďalej len „rozhodné obdobie") s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona, pričom:

- súčasťou projektu bola funkčná integrácia s externým systémom prostredníctvom API,

- riešenie zahŕňalo tvorbu databázových záznamov, využívajúcich užívateľské rozhranie a definované procesné flow (napr. registrácia zákazníka),

- riešenie umožňovalo udržiavanie viacerých stavov záznamov a ich správu a reportovanie.

Za vyhlásenie verejného obstarávania sa považuje zverejnenie oznámenia o vyhlásení verejného obstarávania v Úradnom vestníku Európskej únie.

Splnenie vyššie uvedeného uchádzač preukáže predložením zoznamu realizovaných služieb za rozhodné obdobie, potvrdzujúce poskytnutie služby rovnakého alebo obdobného charakteru ako je predmet zákazky, v celkovej hodnote minimálne 200 000,- EUR bez DPH.

Zoznam poskytnutých služieb musí obsahovať minimálne:

a) názov a sídlo odberateľa,

b) kontaktné údaje odberateľa, kde je možné uvedené informácie overiť (meno a priezvisko, tel. č., e-mail),

c) predmet poskytnutej služby/zmluvy

d) skutočná lehota dodania/poskytnutia,

e) cena poskytnutej služby v EUR bez DPH celkom za požadované rozhodné obdobie,

f) odkaz na referenciu uvedenú v evidencii referencií podľa § 12 zákona (ak je to aplikovateľné).

Pri prepočte inej meny na menu euro sa použije kurz Európskej centrálnej banky platný v deň odoslania oznámenia o vyhlásení verejného obstarávania na predmetnú verejnú súťaž na zverejnenie v Úradnom vestníku EÚ.

V prípade poskytnutia služby, ktorej začiatok alebo koniec nespadá do rozhodného obdobia, bude uchádzačovi započítaná pre splnenie podmienky len výška nákladov spadajúcich do rozhodného obdobia.

V prípade ak uchádzač predkladá/uvádza zmluvu, ktorej realizácia presahuje stanovené obdobie rokov, t.j. poskytovanie služby (zmluvy) začalo pred 3 rokmi, alebo nebolo skončené do vyhlásenia verejného obstarávania (rozhodné obdobie), uchádzač v zozname uvedie zvlášť rozpočtový náklad iba za tú časť poskytnutia služby, ktorá bola realizovaná v rozhodnom období. V prípade, ak poskytnutie služby realizoval záujemca ako člen združenia alebo ako subdodávateľ, vyčísli a započíta iba finančný objem, realizovaný ním samotným.

V prípade, že uchádzač využije podľa § 34 ods. 3 zákona na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí spĺňať podmienky účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti ohľadne technickej spôsobilosti alebo odbornej spôsobilosti za všetkých členov skupiny spoločne.

Uchádzač je v ponuke povinný identifikovať referencie uvedené v evidencii referencií podľa § 12 zákona, ak takéto referencie ku dňu predloženia ponuky existujú, ktoré používa na preukázanie splnenia podmienky účasti podľa § 34 ods. 1 písm. a) alebo písm. b) zákona.

**3.1. Podľa § 34 ods. 1 písm. g) zákona**

**Minimálna požadovaná úroveň štandardov**

§ 34 ods. 1 písm. g) zákona - verejný obstarávateľ požaduje údaje o vzdelaní a odbornej praxe alebo o odbornej kvalifikácii nasledujúcich osôb určených na plnenie zmluvy, pričom tieto osoby musia spĺňať nasledujúce minimálne požiadavky.

Uchádzač je odborne spôsobilý, ak disponuje osobami s požadovanou praxou a skúsenosťami v nasledovných profesiách:

1. Procesný analytik / konzultant (zodpovedný za vypracovanie dokumentácie z pohľadu procesov a zabezpečenia všetkých potrebných náležitostí v súlade s Vyhláškou Ministerstva investícií, regionálneho rozvoja a informatizácie Slovenskej republiky č. 401/2023 Z. z. o riadení projektov a zmenových požiadaviek v prevádzke informačných technológií verejnej správy):
* minimálne 3 roky praxe v danej oblasti,
* skúsenosti z aspoň 3 implementačných IT projektov zahrňujúcich návrh procesných flow na základe definovaných biznis požiadaviek
1. IT architekt (zodpovedný za definovanie architektonického konceptu riešenia, definovanie IKT požiadaviek na riešenie a za integrácie):
* minimálne 5 rokov praxe v danej oblasti,
* skúsenosti z aspoň 3 implementačných IT projektov zahrňujúcich návrh architektúry, výber vhodných platforiem a technológií a integrácie
1. Projektový manažér (zodpovedný za zabezpečenie koordinácie prípravy projektu vo väzbe na ostatné procesy a všetkých kľúčových stakeholderov):
* minimálne 5 rokov praxe v danej oblasti,
* skúsenosti z aspoň 3 implementačných IT projektov trvajúcich minimálne 6 mesiacov na pozícii projektového manažéra,
1. Databázový špecialista (zodpovedný za zabezpečenie dátových vstupov a koordináciu projektu z pohľadu všetkých vstupných a výstupných dátových potrieb):
* minimálne 3 roky praxe v danej oblasti,
* skúsenosti z aspoň 3 implementačných IT projektov zahrňujúcich návrh databázovej štruktúry a komplexnú správu dát
1. IT programátor / vývojár (zodpovedný za návrh a správanie sa jednotlivých užívateľských rozhraní a samotný vývoj aplikácie):
* minimálne 3 roky praxe v danej oblasti,
* skúsenosti z aspoň 3 implementačných IT projektov zahrňujúcich návrh užívateľských rozhraní pre koncového zákazníka, ako aj administrátorského rozhrania pre interných užívateľov a vývoj aplikácií

Podmienku účasti preukazujúcu technickú alebo odbornú spôsobilosť v zmysle § 34 ods. 1 písm. g) ZVO preukáže uchádzač prostredníctvom predloženia štruktúrovaných profesijných životopisov za každú z vyššie uvedených osôb v nasledovnej štruktúre:

* meno a priezvisko;
* názov a sídlo zamestnávateľa
* názov a sídlo objednávateľa (odberateľa služieb);
* čas plnenia zmluvy (od - do: mesiac a rok);
* stručný popis projektov na príslušnej pozícii, resp. rozsah činností, ktoré príslušná osoba zabezpečovala;
* tel. číslo a meno zamestnanca objednávateľa, u ktorého si možno overiť tieto údaje;
* vlastnoručný podpis osoby experta.

V prípade, že uchádzač využije podľa § 34 ods. 3 zákona na preukázanie technickej spôsobilosti alebo odbornej spôsobilosti technické a odborné kapacity inej osoby, bez ohľadu na ich právny vzťah v čase podania ponuky, je uchádzač povinný verejnému obstarávateľovi preukázať, že pri plnení zmluvy bude môcť reálne disponovať s kapacitami osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Túto skutočnosť preukáže uchádzač písomnou zmluvou uzavretou s touto osobou, obsahujúcou záväzok osoby, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť, že táto osoba poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej alebo odbornej spôsobilosti musí spĺňať podmienky účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7 zákona, oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa [§ 34 ods. 1 písm. g)](https://www.slov-lex.sk/pravne-predpisy/SK/ZZ/2015/343/20210802?ucinnost=31.03.2022#paragraf-34.odsek-1.pismeno-g) zákona, uchádzač môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa § 40 ods. 8 zákona.

V prípade uchádzača, ktorého tvorí skupina dodávateľov zúčastnená na verejnom obstarávaní, sa požaduje preukázanie splnenia podmienok účasti ohľadne technickej spôsobilosti alebo odbornej spôsobilosti za všetkých členov skupiny spoločne.

**4. VŠEOBECNÉ INFORMÁCIE K PREUKAZOVANIU SPLNENIA PODMIENOK ÚČASTI**

Uchádzač je pri preukazovaní splnenia podmienok účasti oprávnený postupovať aj spôsobom podľa § 39 zákona, t.j. uchádzač môže predbežne nahradiť doklady na preukázanie splnenia podmienok účasti určené verejným obstarávateľom v tomto verejnom obstarávaní jednotným európskym dokumentom (ďalej aj ako „JED“).

**Vytvorenie elektronickej verzie formuláru JED – postup pre uchádzača:**

Bližšie informácie o JED, vrátane usmernení ako správne JED vyplniť, sú uvedené v dokumente zverejnenom na webovom sídle Úradu pre verejné obstarávanie <https://www.uvo.gov.sk/verejny-obstaravatel-obstaravatel/jednotny-europsky-dokument-jed>.

Vo formulári JED uchádzač vyplní nasledovné časti:

1. časť II – A, B a C,
2. časť III - A, B, C a D,
3. časť IV – oddiel α (predmetný oddiel sa vzťahuje k podmienke účasti ohľadne osobného postavenia podľa § 32 ods. 1 písm. e) zákona a k podmienkam účasti ohľadne ekonomického postavenia podľa § 33 zákona, technickej spôsobilosti podľa §§ 34 až 36 zákona),
4. časť VI.

Uchádzač uvedie v JED všetky relevantné informácie požadované verejným obstarávateľom, uvedené v oznámení o vyhlásení verejného obstarávania a v týchto súťažných podkladoch, ktoré vyplní podľa pokynov verejného obstarávateľa, ako aj pokynov Úradu pre verejné obstarávanie uvedených v manuáli na stránke Úradu pre verejné obstarávanie - <https://www.uvo.gov.sk/verejny-obstaravatel-obstaravatel/jednotny-europsky-dokument-jed>, vrátane časti I. označenej ako „Informácie týkajúce sa postupu verejného obstarávania a verejného obstarávateľa“, kde uchádzač vyplní údaje nasledovne:

„Informácie o uverejnení“

Číslo oznámenia v Úradnom vestníku S: ..........................

„Identifikácia obstarávateľa“

Úradný názov: ..........................

Krajina: **Slovensko**

„Informácie o postupe verejného obstarávania“

Druh postupu: **Verejná súťaž**

Názov: ..........................

Referenčné číslo spisu, ktoré pridelil verejný obstarávateľ alebo obstarávateľ: ...........................

Verejný obstarávateľ upozorňuje uchádzačov/záujemcov, aby si do vzoru formulára jednotného európskeho dokumentu vo formáte .rtf, umožňujúceho jeho priame vypĺňanie, sami preniesli, resp. prepísali údaje časti I. JED uvedené v odseku vyššie (označené zelenou farbou) obsahujúce informácie týkajúce sa postupu verejného obstarávania a identifikácie verejného obstarávateľa.

Verejný obstarávateľ nevyžaduje, aby uchádzač v prípade subdodávateľov, ktorých kapacity nevyužíva na preukázanie splnenia podmienok účasti v častiach II a III formulári JED, uviedol informácie o takýchto subdodávateľoch a tiež nevyžaduje, aby uchádzač za takýchto subdodávateľov, ktorých kapacity uchádzač nevyužíva na preukázanie splnenia podmienok účasti, predkladal JED za každého takéhoto subdodávateľa.

**Uchádzač, ktorý sa** verejného obstarávania **zúčastňuje samostatne** a ktorý nevyužíva zdroje a/alebo kapacity iných osôb na preukázanie splnenia podmienok účasti, **vyplní, podpíše a predloží jeden JED.**

Uchádzač, ktorý sa verejného obstarávania zúčastňuje samostatne, **ale využíva zdroje a/alebo kapacity iných osôb na preukázanie splnenia podmienok účasti**, **vyplní, podpíše a predloží JED za seba spolu s vyplneným/vyplnenými,** **podpísaným/podpísanými samostatným/samostatnými JED/JED**, ktorý/ktoré obsahuje/obsahujú príslušné informácie **a podpis každej z osôb, ktorých zdroje a/alebo kapacity využíva uchádzač na preukázanie splnenia podmienok účasti v tomto verejnom obstarávaní.**

**V prípade, že uchádzača tvorí skupina dodávateľov** zúčastnená vo verejnom obstarávaní, uchádzač **vyplní a predloží JED s požadovanými informáciami za každého člena skupiny dodávateľov spolu s ich podpismi.**

Podľa § 39 ods. 6 zákona, ak uchádzač použije JED, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu písomne – elektronickými prostriedkami, spôsobom určeným funkcionalitou systému JOSEPHINE, požiadať uchádzača o predloženie dokladu alebo dokladov nahradených JED. Uchádzač verejnému obstarávateľovi doručí doklady elektronicky, spôsobom určeným funkcionalitou systému JOSEPHINE, do piatich pracovných dní odo dňa doručenia žiadosti, ak verejný obstarávateľ neurčil v žiadosti dlhšiu lehotu.

## Príloha č. 6a súťažných podkladov

## ČESTNÉ VYHLÁSENIE HOSPODÁRSKEHO SUBJEKTU

##  *ohľadne osôb podľa § 32 ods. 7 a 8 ZVO v spojitosti s podmienkou účasti podľa § 32 ods. 1 písm. a) zákona*

*(v prípade, že uchádzač využije na preukázanie technickej spôsobilosti alebo odbornej spôsobilosti technické a odborné kapacity inej osoby, v rámci preukázania splnenia podmienky účasti osobného postavenia predloží dané čestné vyhlásenie aj táto osoba)*

V súvislosti s verejným obstarávaním

|  |  |
| --- | --- |
| Predmet zákazky |  |

Hospodársky subjekt\*

|  |  |
| --- | --- |
| obchodné meno |  |
| sídlo/miesto podnikania |  |
| Štatutárny zástupca |  |
| IČO: |  |
| Telefónne číslo: |  |
| Email: |  |

I.

v zmysle § 32 ods. 7 zákona čestne vyhlasuje, že inými osobami ako osobami podľa odseku 1 písm. a) zákona hospodárskeho subjektu sú nasledovné osoby:

1. ...............................................................

titul, meno, priezvisko

1. ...............................................................

titul, meno, priezvisko

1. ...............................................................

titul, meno, priezvisko

1. ...............................................................

titul, meno, priezvisko

1. ...............................................................

titul, meno, priezvisko

*(v prípade potreby upraviť/pridať ďalšie osoby do čestného vyhlásenia)*

II. Hospodársky subjekt zároveň čestne vyhlasuje, že všetky vyššie uvedené osoby spĺňajú podmienku účasti podľa § 32 ods. 1 písm. a) zákona.

v .................... dňa ...........................

 ..................................................

 podpis